b'\n_START_ARTICLE_\nAnortiitti\n_START_PARAGRAPH_\nAnortiitti eli kalkkimaas\xc3\xa4lp\xc3\xa4 CaAl\xe2\x82\x82Si\xe2\x82\x82O\xe2\x82\x88, on yksi plagioklaasia muodostavista maas\xc3\xa4lp\xc3\xa4lajeista. Se on yleinen mineraali maankuoressa, sit\xc3\xa4 on l\xc3\xb6ydetty my\xc3\xb6s Kuusta ja er\xc3\xa4\xc3\xa4st\xc3\xa4 komeetasta. Se on yleens\xc3\xa4 valkoista tai v\xc3\xa4rit\xc3\xb6nt\xc3\xa4. Sen nimi tulee kreikan sanoista an- (ep\xc3\xa4-) ja orthos, suora, ja kuvaa mineraalin kiderakennetta. Kiteet muodostavat prismoja. Mineraali on l\xc3\xa4pin\xc3\xa4kyv\xc3\xa4 tai l\xc3\xa4pikuultava. Mineraalia esiintyy laavakiviss\xc3\xa4.'